Document ID: 31997R1354

ΚΑΝΟΝΙΣΜΟΣ (ΕΚ) αριθ. 1354/97 ΤΗΣ ΕΠΙΤΡΟΠΗΣ της 15ης Ιουλίου 1997 για τροποποίηση του κανονισμού (ΕΚ) αριθ. 1685/95 για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 536/97 (2), και ιδίως το άρθρο 52 παράγραφος 3 και το άρθρο 55 παράγραφος 8,
Εκτιμώντας:
ότι η κτηθείσα στη διάρκεια των δύο πρώτων περιόδων εμπορίας πείρα, όσον αφορά την εφαρμογή του καθεστώτος έκδοσης πιστοποιητικών εξαγωγής στον αμπελοοινικό τομέα που προβλέπεται στον κανονισμό (ΕΚ) αριθ. 1685/95 της Επιτροπής, της 11ης Ιουλίου 1995, για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα (3), όπως τροποποιήθηκε τελευταία από τον κανονισμό (ΕΚ) αριθ. 561/97 (4), κατέδειξε την αναγκαιότητα προσαρμογής ορισμένων διατάξεων στην πραγματική κατάσταση των εξαγωγών αυτών, οι οποίες υπόκεινται σε ανώτατα όρια σε θέματα ποσοτήτων και δημοσιονομικών δαπανών 7 ότι οι προσαρμογές αυτές θα πρέπει να αναφέρονται, καταρχήν, στην ορθότερη διόρθωση των διαθεσίμων ποσοτήτων στη διάρκεια όλης της περιόδου προκειμένου να αποφευχθεί η πρόωρη εξάντληση των διαθεσίμων αποθεμάτων εξαγωγής 7 ότι θα πρέπει να προβλεφθεί μια υποδιαίρεση της συνολικής ποσότητας ανά περίοδο εμπορίας, σε περιόδους δύο μηνών, για να προβλεφθούν μέτρα διαχείρισης για κάθε διμηνιαία περίοδο, και ιδίως η μεταφορά των μη χρησιμοποιηθεισών ποσοτήτων από τη μία περίοδο στην επόμενη 7
ότι για να καταστεί δυνατή η εκτίμηση της κατάστασης της αγοράς στην αρχή της περιόδου εμπορίας, ώστε να καθοριστούν τα ποσοστά των επιστροφών σε κατάλληλα επίπεδα, είναι απαραίτητο να προβλεφθεί περίοδος εξέτασης και να επιτραπεί η υποβολή αιτήσεων για την έκδοση πιστοποιητικών εξαγωγής μόνο από τις 16 Σεπτεμβρίου κάθε έτους 7
ότι η κτηθείσα πείρα στη διάρκεια των δύο πρώτων περιόδων εμπορίας έδειξε επίσης τη σκοπιμότητα λεπτομερέστερης κατάρτισης των προς λήψη μέτρων από την Επιτροπή σε περίπτωση υπέρβασης ή/και πρόωρης εξάντλησης της ποσότητας ή/και του επιτρεπομένου προϋπολογισμού στο πλαίσιο της συμφωνίας που αναφέρεται στο άρθρο 1 του κανονισμού (ΕΚ) αριθ. 1685/95, όπως αναφέρεται στο άρθρο 3 του εν λόγω κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1685/95 τροποποιείται ως εξής:
1. Προστίθεται το άρθρο 1α που ακολουθεί:
«Άρθρο 1α1. Η διαθέσιμη συνολική ποσότητα για κάθε περίοδο εμπορίας στον τομέα οίνων υποδιαιρείται σε έξι μέρη. Οι αιτήσεις πιστοποιητικών εξαγωγών δύνανται να υποβάλλονται για:
- 25 % της συνολικής ποσότητας, έως τις 15 Νοεμβρίου κάθε έτους,
- 25 % της ποσότητας αυτής έως τις 15 Ιανουαρίου κάθε έτους,
- 15 % της ποσότητας αυτής έως τις 15 Μαρτίου κάθε έτους,
- 15 % της ποσότητας αυτής έως τις 30 Απριλίου κάθε έτους,
- 10 % της ποσότητας αυτής έως τις 30 Ιουνίου κάθε έτους και
- 10 % της ποσότητας αυτής έως τις 31 Αυγούστου κάθε έτους.
2. Οι μη χρησιμοποιηθείσες ποσότητες μίας περιόδου μεταφέρονται αυτόματα στην επόμενη περίοδο αλλά εντός κάθε περιόδου εμπορίας.
3. Οι αιτήσεις πιστοποιητικών εξαγωγής για την πρώτη περίοδο δύνανται να υποβληθούν από τις 16 Σεπτεμβρίου κάθε έτους.»
2. Στο άρθρο 3, οι παράγραφοι 3 και 4 αντικαθίστανται από τις ακόλουθες παραγράφους:
«3. Αν ποσότητες για τις οποίες ζητούνται τα πιστοποιητικά, οι οποίες κοινοποιήθηκαν στην Επιτροπή την καθορισμένη ημέρα, σύμφωνα με τις διατάξεις του άρθρου 7 παράγραφος 1, υπερβαίνουν τις ποσότητες που είναι ακόμη διαθέσιμες για μία ορισμένη περίοδο που αναφέρεται στο άρθρο 1α παράγραφος 1, η Επιτροπή ορίζει ένα ενιαίο εκατοστιαίο ποσοστό αποδοχής για τις εν λόγω αιτήσεις και αναστέλλει την υποβολή αιτήσεων πιστοποιητικών έως την αρχή της επόμενης περιόδου.
4. Εάν η έκδοση των ζητουμένων πιστοποιητικών ενδέχεται να:
- οδηγήσει στην πρόωρη εξάντληση του προϋπολογισμού για τον τομέα του οίνου όπως προβλέπεται στην συμφωνία που αναφέρεται στο άρθρο 1, η Επιτροπή μπορεί:
- να αποδεχθεί τις τρέχουσες αιτήσεις ή
- να απορρίψει τις αιτήσεις για τις οποίες τα πιστοποιητικά εξαγωγής δεν έχουν ακόμη χορηγηθεί και
- να αναστείλει την κατάθεση αιτήσεων για δέκα εργάσιμες ημέρες κατ' ανώτατο όριο, με την επιφύλαξη της δυνατότητας παράτασης της αναστολής αυτής, η οποία θα αποφασισθεί, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87,
- να επιφέρει υπέρβαση του προϋπολογισμού για τον τομέα οίνου, όπως προβλέπεται στην συμφωνία που αναφέρεται στο άρθρο 1, η Επιτροπή μπορεί:
- να ορίσει ενιαίο εκατοστιαίο ποσοστό αποδοχής για τις τρέχουσες αιτήσεις και
- να αναστείλει την κατάθεση αιτήσεων έως το τέλος της περιόδου εμπορίας.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουλίου 1997.

Labels: 3
17